Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na rokovanie 
Miestneho zastupiteľstva
Dňa:  11.06.2013

Návrh 

Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia
–––––––––––––––––––––––––––––––––––––––––––––––––––––––––––––––

Predkladá:                                                                       Materiál obsahuje:
–––––––––––                                                                    ––––––––––––––––-
Ing. Ľudovít Kollárik                                                        1. Návrh uznesenia
prednosta                                                                           2. Dôvodovú správu
						                    3. Návrh stanoviska
						                    4. Návrh  VZN										         5. List primátora
 							         6. Návrh zmluvy ...

Spracovateľ:                                                                     Stanovisko právnej skupiny:
–––––––––––                                                                      ––––––––––––––––––––––––-
Ing. Ľudovít Kollárik                                                  	- nie je potreba právneho                     
prednosta    		 	                                                  posúdenia
Mgr. Marianna Moravcová Tomčíková
poverená zastupovaní 
vedúceho odd. SMaPoA
Ing. Igor Dula
poradca starostu

Na rokovanie prizvať:
––––––––––––––––––-
p. Ing. Igora Dulu
poradca starostu

JÚN  2013

Návrh uznesenia: 

Miestne zastupiteľstvo

n e s c h v a ľ u j e

návrh 
Všeobecne záväzného nariadenia hlavného mesta Bratislavy č. ..../2013 o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia

- s pripomienkami

- bez pripomienok

2. Dôvodová správa

Dňa 16.05.2013 bola mestskej časti doručená žiadosť primátora hlavného mesta SR Bratislavy predmetom, ktorej je návrh Všeobecne záväzného nariadenia hlavného mesta Bratislavy č. ..../2013  o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsob jej platenia a spôsob preukázanie jej platenia.
Materiál neobsahuje dôvodovú  správu ani žiadne vysvetlenia k návrhu nariadenia.
Návrh vo viacerých ustanoveniach vychádza z ešte neschválené dodatku Štatútu mesta Bratislavy. Stanovisko je preto len podmienečné a odporúčame návrh nariadenia vzhľadom na nedostatky a množstvo pripomienok meniacich charakter neprijať a vrátiť na doplnenie.
Mestské zastupiteľstvo hlavného mesta Slovenskej republiky Bratislava schválilo uznesením č. 778/2012 zo dňa 26. - 27. 9. 2012 Základné pravidlá parkovacej politiky hlavného mesta SR Bratislavy a zobralo na vedomie materiál Dopravná politika parkovania hlavného mesta SR Bratislavy a zároveň poverilo primátora hlavného mesta SR Bratislavy prípravou všeobecne záväzného nariadenia hlavného mesta SR Bratislavy o parkovaní na území hlavného mesta SR Bratislavy. 
V základných pravidlách parkovacej politiky hlavného mesta SR Bratislavy sú vytýčené základné zásady dočasného parkovania na území hlavného mesta.
Podľa § 6a zákona č. 135/1961 Zb. o pozemných komunikáciách (cestný zákon) v znení neskorších predpisov môže obec na  účely organizovania dopravy na území obce  ustanoviť všeobecne záväzným nariadením úseky miestnych komunikácií na dočasné parkovanie motorových vozidiel, ak sa tým neohrozí bezpečnosť a plynulosť cestnej premávky alebo iný verejný záujem. Takto vymedzené úseky miestnych komunikácií musia byť označené zvislými a vodorovnými dopravnými značkami. Vo všeobecne záväznom nariadení obec ustanoví aj výšku úhrady za dočasné parkovanie motorových vozidiel podľa osobitného predpisu (zákon o cenách), spôsob jej platenia a spôsob preukázania jej zaplatenia. Výnos úhrad za dočasné parkovanie motorových vozidiel je príjmom obce.
Predkladaný návrh všeobecne záväzného nariadenia zohľadňuje schválené základné pravidlá a nadväzuje na súbežne predkladanú zmenu Štatútu hlavného mesta SR Bratislavy.
Zmenou štatútu sa vytvorí legislatívny rámec pre prenesenie časti pôsobnosti z hlavného mesta na mestské časti pri organizovaní dopravy na území mestskej časti, pričom hlavné mesto vo všeobecne záväznom nariadení, na návrh mestskej časti, vymedzí úseky miestnych komunikácií I. až IV. triedy; mestské časti budú mať oprávnenie vo svojich všeobecne záväzných nariadeniach stanoviť konkrétnu výšky úhrady za dočasné parkovanie na vymedzených úsekoch  miestnych komunikácií I.  až IV. triedy, ktoré boli vymedzené vo všeobecne záväznom nariadení hlavného mesta.
 Predkladané všeobecne záväzné nariadenie hlavného mesta stanovuje maximálnu výšku úhrady do 2,00 Eur/hod v celom meste. Spôsob platenia  úhrady stanovuje zakúpením parkovacieho lístka, elektronicky, zakúpením rezidentskej parkovacej karty. Spôsob preukázania zaplatenia je parkovací lístok, správa od mobilného operátora potvrdzujúca úhradu za dočasné parkovanie, rezidentská parkovacia karta.  
Z uvedeného vyplýva, že jednotlivé mestské časti, ktoré sa zapoja do celomestského systému organizácie dočasného parkovania budú prijímať vlastné všeobecne záväzné nariadenia, ktoré upravia taxatívne výšku úhrady v zónach, a to aj na miestnych komunikáciách I. a II. triedy v správe hlavného mesta z dôvodu, aby neprichádzalo k zbytočnej dezorientácii vodičov a tiež s ohľadom na lepšiu znalosť miestnych pomerov. 
Hlavné mesto okrem toho v návrhu definuje ako rezidenta obyvateľa Bratislavy, a to aj obyvateľov mestských častí, ktoré sa hneď nezapoja do celomestského systému, ale budú môcť získať rezidentskú parkovaciu kartu bez vyznačenia zóny trvalého pobytu. 
V zóne parkovania budú mať možnosť v dobe regulovanej prostredníctvom úhrady určenej vo všeobecne záväznom nariadení mestskej časti zaparkovať bezplatne rezidenti s trvalým pobytom v zóne,  ostaní rezidenti s 50% zľavou z úhrady určenej pre nerezidenta. Nerezidenti platia úhradu vo výške stanovenej všeobecne záväzným nariadením príslušnej mestskej časti. 
Pripomienky odborných pracovníkov úradu zneli v duchu, že výška úhrady §4 ods. 1 je nízka a výška príjmu pre mesta Bratislavy uvedená v §4 ods. 2 je vysoká.
Hlavné mesto nebude vydávať rezidentské parkovacie karty, nakoľko nemá k dispozícii evidenciu obyvateľov. 
Všeobecne záväzné nariadenie je možné prijať až po rozdelení pôsobností medzi hlavné mesto a mestské časti, a to zmenou štatútu, ktorý bude predložený na zasadnutie mestského zastupiteľstva spolu s týmto návrhom všeobecne záväzného nariadenia. 

Poznámky k vybraným ustanoveniam návrhu nariadenia:

1.  v § 1 ods. 1 za text „..určuje...“ sa dopĺňa text:
  
  ...maximálnu...

2.  v § 1 ods. 2 písm. b) sa text „... hlavnom meste a...  nahrádza textom:

... niektorej mestskej časti hlavného mesta Bratislavy a súčasne ...

3.  v § 1 ods. 2 písm. b) na konci textu doplniť text:

...alebo užíva motorové vozidlo prostredníctvom  leasingu.

4.  v § 3 ods. 3 písm. b) na konci textu vypustiť text:

 ...2 hodiny.

5.  priloženú zmluvu o spolupráci pri realizácii parkovacej politiky v hlavnom meste Slovenskej republike  Bratislave priamo zapracovať do nariadenia, prípadne  do štatútu mesta Bratislavy

3. Návrh stanoviska 	
mestskej časti Bratislava – Nové Mesto k návrhu Všeobecne záväzného nariadenia hlavného mesta Bratislavy č. ..../2013 o dočasnom parkovaní motorových vozidiel na miestnych komunikáciách.

Miestnemu zastupiteľstvo mestskej časti Bratislava – Nové Mesto
n e s ú h l a s í
s návrhom Všeobecne záväzného nariadenia hlavného mesta Bratislavy č. ..../2013 o dočasnom parkovaní motorových vozidiel na miestnych komunikáciách.

Stanovisko je  podmienečné a odporúčame návrh nariadenia vzhľadom pre nedostatky a množstvo pripomienok meniacich jeho charakter neprijať a vrátiť na prepracovanie z dôvodov nižšie uvedených pripomienok:

1.  v § 1 ods. 1 za text „..určuje...“ sa dopĺňa text:
  
  ...maximálnu...

2.  v § 1 ods. 2 písm. b) sa text „... hlavnom meste a...  nahrádza textom:

... niektorej mestskej časti hlavného mesta Bratislavy a súčasne ...

3.  v § 1 ods. 2 písm. b) na konci textu doplniť text:

...alebo užíva motorové vozidlo prostredníctvom  leasingu.

4.  v § 3 ods. 3 písm. b) na konci textu vypustiť text:

...2 hodiny.

5.  priloženú zmluvu o spolupráci pri realizácii parkovacej politiky v hlavnom meste Slovenskej republike  Bratislave priamo zapracovať do nariadenia, prípadne  do štatútu mesta Bratislavy

Bratislava 11.6.2013	

4. Návrh
Všeobecne záväzné nariadenie
hlavného mesta Slovenskej republiky Bratislavy
č ...../ 2013
z........ 2013
o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia

Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. c) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a § 6a zákona č. 135/1961 Zb. o pozemných komunikáciách (cestný zákon) v znení neskorších predpisov sa uznieslo:

§ 1
Úvodné ustanovenia
(1) Toto všeobecne záväzné nariadenie (ďalej len „nariadenie“) vymedzuje úseky miestnych komunikácií na dočasné parkovanie motorových vozidiel na území hlavného mesta Slovenskej republiky Bratislavy (ďalej len „hlavné mesto“), určuje výšku úhrady za dočasné parkovanie, spôsob jej platenia a spôsob preukázania jej zaplatenia.
(2) Na účely tohto nariadenia sa rozumie:
 a)	dočasným parkovaním parkovanie motorových vozidiel kategórií M1 (motorové vozidlá, ktoré majú najmenej štyri kolesá a používajú sa na prepravu osôb), N1 (motorové vozidlá projektované a konštruované na prepravu tovaru s najväčšou prípustnou celkovou hmotnosťou neprevyšujúcou 3500 kg) a L (motorové vozidlá s menej ako štyrmi kolesami a štvorkolky)) na vymedzených úsekoch miestnych komunikácií,
 b)	rezidentom držiteľ vodičského preukazu, ktorý má trvalý pobyt v hlavnom meste a je držiteľom vozidla) vyššie uvedených kategórií alebo má vozidlo evidované na svoju živnosť alebo užíva vozidlo právnickej osoby, ktorá je jeho zamestnávateľom a zamestnávateľ mu umožňuje užívať vozidlo aj na súkromné účely alebo je štatutárnym orgánom právnickej osoby, v ktorej vlastníctve je vozidlo alebo má vozidlo, ktoré je vo vlastníctve právnickej osoby oprávnenej na prenájom motorových vozidiel, v prenájme nepretržite po dobu dlhšiu ako 12 mesiacov.

§ 2
Zóny dočasného parkovania
(1) Úseky miestnych komunikácií vymedzené na dočasné parkovanie sú na návrh mestskej časti za účelom dočasného parkovania zaradené do zón, ktoré sú uvedené v prílohe tohto nariadenia.
(2) V zónach je možné parkovať len na miestach označených určeným vodorovným a zvislým dopravným značením (ďalej len „parkovacie miesto“). Parkovanie v zóne mimo vyznačených parkovacích miest je zakázané.)

§ 3
Systém rezidentského parkovania
(1) Rezident môže požiadať o vydanie rezidentskej parkovacej karty.
(2) Rezidentovi možno vydať rezidentskú parkovaciu kartu s vyznačením zóny trvalého pobytu a rezidentskú parkovaciu kartu bez vyznačenia zóny trvalého pobytu. Na jedno vozidlo môže byť vydaná iba jedna rezidentská parkovacia karta.
(3) Rezidentská parkovacia karta s vyznačením zóny trvalého pobytu umožňuje dočasné parkovanie motorového vozidla, ktorého evidenčné číslo je na karte uvedené
a)	v zóne s trvalým pobytom rezidenta bezplatne,
b)	mimo zóny s trvalým pobytom rezidenta s 50 % zľavou z úhrady ustanovenej pre ostatných vodičov (nerezidentov); toto ustanovenie neplatí tam, kde je dopravným značením povolená maximálna doba státia 2 hodiny.
(4) Rezidentská karta bez vyznačenia zóny trvalého pobytu sa vydáva rezidentovi, ktorý nebýva v zóne podľa § 2 ods. 1 alebo rezidentovi, ktorý v nej býva, ale má parkovanie zabezpečené mimo verejných komunikácií. Takáto rezidentská karta umožňuje dočasné parkovanie motorového vozidla, ktorého evidenčné číslo je na karte uvedené, podľa ods. 3 písm. b).  

§ 4
Maximálna výška úhrady
(1) Za dočasné parkovanie v zónach sa v mestských častiach hlavného mesta určuje maximálna výška úhrady 2 eurá/hod, pričom jej výšku určí mestská časť všeobecne záväzným nariadením mestskej časti.) 
(2) Za vydanie rezidentskej parkovacej karty pre prvé vozidlo sa určuje maximálna výška úhrady 30 eur/rok. Za rezidentskú parkovaciu kartu pre každé ďalšie vozidlo možno určiť úhradu vo výške maximálne 10 násobku základnej úhrady za rezidentskú parkovaciu kartu. Výšku úhrady za rezidentskú kartu pre prvé a ďalšie vozidlo určí mestská časť vo všeobecne záväznom nariadení. 
(3) Úhrada sa neplatí za dočasné parkovanie motorového vozidla prepravujúceho fyzickú osobu s ťažkým zdravotným postihnutím, ktorá je odkázaná na individuálnu prepravu alebo má praktickú alebo úplnú slepotu oboch očí. Vozidlo musí byť označené parkovacím preukazom podľa osobitného predpisu.)

§ 5
Spôsob platenia úhrady a spôsob preukázania jej zaplatenia
(1) Platiteľom úhrady za dočasné parkovanie je vodič vozidla alebo držiteľ vozidla.
(2) Úhradu je možné zaplatiť:
a)    zakúpením parkovacieho lístka,
b)	elektronicky,
c)	zakúpením rezidentskej parkovacej karty.
(3) Zaplatenie úhrady sa preukazuje:
a)	parkovacím lístkom, 
b)	správou od mobilného operátora potvrdzujúcou úhradu za dočasné parkovanie,
c)	iným elektronickým dokladom potvrdzujúcim úhradu za dočasné parkovanie,
d)	platnou rezidentskou parkovacou kartou.
(4) Platný parkovací lístok musí byť umiestnený za predným sklom vozidla na viditeľnom mieste tak, aby všetky údaje na doklade boli čitateľné z vonkajšej strany vozidla.
(5) Časovo nespotrebovaná časť úhrady sa platiteľovi úhrady nevracia.
(6) Podrobnosti o zakúpení parkovacieho lístka, elektronickej úhrade a rezidentskej parkovacej karte, ako aj o preukazovaní úhrady za dočasné parkovanie môže ustanoviť mestská časť vo všeobecne záväznom nariadení. 

§ 6
Kontrolná činnosť
Kontrolu plnenia ustanovení tohto nariadenia vykonáva Mestská polícia hlavného mesta Slovenskej republiky Bratislavy a poverení zamestnanci hlavného mesta. 

§ 7
Sankcie
Sankcie za porušenie tohto nariadenia upravujú osobitné predpisy.)

§ 8
Účinnosť
Toto nariadenie nadobúda účinnosť ......................... 

Milan Ftáčnik
primátor

Príloha 
k všeobecne záväznému nariadeniu č. ..../2013

Zóny dočasného parkovania
Kód zóny S
Mestská časť Bratislava – Staré Mesto
Zóna S001
Vymedzené úseky miestnych komunikácií – 

Kód zóny R
Mestská časť Bratislava – Ružinov
Zóna R001
Vymedzené úseky miestnych komunikácií – 

Kód zóny PB
Mestská časť Bratislava – Podunajské Biskupice
Zóna PB01
Vymedzené úseky miestnych komunikácií – 

Kód zóny VR
Mestská časť Bratislava – Vrakuňa
Zóna VR01
Vymedzené úseky miestnych komunikácií – 

Kód zóny N
Mestská časť Bratislava – Nové Mesto
Zóna N001
Vymedzené úseky miestnych komunikácií – 

Kód zóny VJ
Mestská časť Bratislava – Vajnory
Zóna VJ01
Vymedzené úseky miestnych komunikácií – 

Kód zóny RC
Mestská časť Bratislava – Rača
Zóna RC01
Vymedzené úseky miestnych komunikácií – 

Kód zóny K
Mestská časť Bratislava – Karlová Ves
Zóna K001
Vymedzené úseky miestnych komunikácií – 

Kód zóny D
Mestská časť Bratislava – Dúbravka
Zóna D001
Vymedzené úseky miestnych komunikácií – 

Kód zóny DV
Mestská časť Bratislava – Devín
Zóna DV01
Vymedzené úseky miestnych komunikácií – 

Kód zóny LM
Mestská časť Bratislava – Lamač
Zóna LM001
Vymedzené úseky miestnych komunikácií – 

Kód zóny DN
Mestská časť Bratislava – Devínska Nová Ves
Zóna DN01
Vymedzené úseky miestnych komunikácií – 

Kód zóny ZB
Mestská časť Bratislava – Záhorská Bystrica
Zóna ZB01
Vymedzené úseky miestnych komunikácií – 

Kód zóny P
Mestská  časť Bratislava – Petržalka
Zóna P001
Vymedzené úseky miestnych komunikácií – Betliarska, Krásnohorská, Turnianska, Jasovská, Humenské nám., Žehrianska, Bzovícka, Ľubovnianska

Zóna P002
Vymedzené úseky miestnych komunikácií – Rusovská od križovatky s Halovou po križovatku s Jantárovou, Jantárová po križovatku s Farského, Farského, Černyševského, Muchovo nám., Jungmannova, Vlastenecké nám., Wolkrova, Macharova, Pifflova, Šrobárovo nám., Vavilovova

Kód zóny RS
Mestská časť Bratislava – Rusovce
Zóna RS01
Vymedzené úseky miestnych komunikácií – 

Kód zóny CN
Mestská časť Bratislava – Čunovo
Zóna CN01
Vymedzené úseky miestnych komunikácií – 

Kód zóny JR
Mestská časť Bratislava – Jarovce
Zóna JR01
Vymedzené úseky miestnych komunikácií – 

5. List
Bratislava 15.mája.2013
MAGS PRI 37105/2013-278508

Doručené 22.05.2013 Star-682/2013

Vážený pán starosta, 
v prílohe Vám zasielam návrh všeobecne záväzného nariadenia hlavného mesta Slovenskej republiky Bratislavy o vymedzení úsekov miestnych komunikácií na dočasné parkovanie motorových vozidiel, výške úhrady za dočasné parkovanie, spôsobe jej platenia a spôsobe preukázania jej zaplatenia a návrh dodatku Štatútu hlavného mesta Slovenskej republiky Bratislavy (ďalej len „štatút“), ktorým sa dopĺňajú čl. 73 a 74 (pôsobnosti v oblasti pozemných komunikácií) a zároveň mení a dopĺňa čl. 91 štatútu (rozpočtové určenie príjmov).
Dovoľujem si Vás požiadať o písomné stanovisko miestneho zastupiteľstva k predloženým návrhom. Schválenie predloženého návrhu dodatku štatútu mestským zastupiteľstvom, ktorým sa určujú kompetencie hlavného mesta a mestských častí v oblasti dočasného parkovania, je podmienkou pokračovania v realizácii nového systému parkovania na území hlavného mesta. Na základe  rozdelenia kompetencií medzi hlavné mesto a mestské časti bude možné prijať aj všeobecne záväzné nariadenie hlavného mesta, ako aj všeobecne záväzné nariadenia mestských častí. Zároveň Vám zasielam na vyjadrenie aj návrh zmluvy o spolupráci pri realizácii parkovacej politiky v hlavnom meste Slovenskej republiky Bratislave.
Súčasne Vás žiadam, ak sa chcete zapojiť do systému parkovacej politiky, aby ste predložili návrhy úsekov komunikácií, ktoré budú vymedzené ako zóny v navrhovanom VZN. 
Z dôvodu urýchlenia celého procesu realizácie novej parkovacej politiky na území hlavného mesta, dovoľujem si Vás požiadať o zaslanie stanoviska a vyjadrenia  v skrátenom termíne do 25.6.2013.
S pozdravom

Vážený pán
Mgr. Rudolf. Kusý
Starosta
Mestská časť Nové Mesto
Junácka 1
832 90 Bratislava

6. Návrh zmluvy...
Zmluva o spolupráci 
pri realizácii parkovacej politiky v hlavnom meste Slovenskej republiky Bratislave
uzatvorená podľa ustanovenia § 51 Občianskeho zákonníka 

Zmluvné strany: 

Hlavné mesto Slovenskej republiky Bratislava
Sídlo: Primaciálne nám. 1, 814 99 Bratislava 1
zastúpené:  Doc. RNDr. Milanom Ftáčnikom, CSc., primátorom
IČO: 603481
DIČ:  2020372596
č. účtu: ...........................
banka: ............................ 
(ďalej len „ hlavné mesto“)

a
Mestská časť Bratislava- ..........
Sídlo: ..................................
zastúpená:  .......................................
IČO: ..................
DIČ:  .....................
č. účtu: ...........................
banka: ................................ 
(ďalej len „mestská časť“)

     Vychádzajúc 

a)	z uznesenia Mestského zastupiteľstva hlavného mesta Slovenskej republiky Bratislavy č. 778/2012 prijatého na rokovaní v dňoch 26. a 27. 9. 2012,

b)	z toho, že systém parkovania v hlavnom meste má byť v rámci hlavného mesta jednotný a pre vodiča zrozumiteľný a jednoduchý,

c)	z toho, že systém parkovania v hlavnom meste má byť decentralizovaný, v ktorom hlavné mesto plní primárne zjednocujúcu a koordinujúcu funkciu a zabezpečuje tie úlohy, ktoré je efektívnejšie zabezpečiť spoločne za celé hlavné mesto a v ktorom mestské časti zabezpečujú priamy výkon parkovacej politiky na ich území,

d)	z toho, že systém parkovania v hlavnom meste je otvorený aj pre ďalšie mestské časti, ak sa rozhodnú uznesením miestneho zastupiteľstva vstúpiť do systému parkovania, 

dohodli sa zmluvné strany na nasledujúcej zmluve:
Článok I
Predmet zmluvy

1.	Predmetom tejto zmluvy je dohoda zmluvných strán o podmienkach vzájomnej spolupráce pri realizácii parkovacej politiky v hlavnom meste Slovenskej republiky Bratislave.

Článok II
Povinnosti hlavného mesta

Hlavné mesto pri realizácii parkovacej politiky zabezpečí:

1.	Prípravu zmeny a doplnenia Štatútu hlavného mesta Slovenskej republiky Bratislavy (ďalej len „štatút“), na základe ktorej sa určia kompetencie hlavného mesta vymedzovať úseky miestnych komunikácií na návrh mestskej časti určených na dočasné parkovanie motorových vozidiel, maximálnu výšku úhrady, spôsob jej zaplatenia, spôsob preukázania jej zaplatenia a určí sa možnosť pre mestskú časť navrhnúť úseky miestnych komunikácií I. až IV. triedy a v prípade, že budú vymedzené hlavným mestom, určiť na nich výšku úhrady a podrobnosti pri určovaní spôsobu zaplatenia a spôsobu preukázania zaplatenia. 
2.	Prípravu na prijatie všeobecne záväzného nariadenia hlavného mesta o parkovaní, ktoré bude obsahovať základné celomestské princípy parkovacej politiky, určenie maximálnej úhrady za dočasné parkovanie, spôsob jej platenia a spôsob preukázania jej zaplatenia, ako aj vymedzenie úsekov miestnych komunikácií na dočasné parkovanie motorových vozidiel, zóny pozostávajúce z úsekov miestnych komunikácií budú určené v tomto všeobecne záväznom nariadení na návrh mestských častí, vrátane miestnych komunikácií I. a II. triedy.
3.	Prípravu doplnenia čl. 91 štatútu, ktorý upraví delenie príjmov z úhrad a pokút z parkovacej politiky medzi hlavné mesto a mestské časti na základe skúseností z iných miest v pomere 30% pre hlavné mesto a 70% pre mestskú časť. 
4.	Obstaranie cenovo primeraného centrálneho evidenčného systému, ktorý bude obsahovať databázu všetkých rezidentov, ktorí zaplatením karty vstúpili do systému parkovania. Údaje bude hlavné mesto získavať od mestských častí cez dohodnuté rozhranie.
5.	Vynútiteľnosť systému prostredníctvom Mestskej polície hlavného mesta Slovenskej republiky Bratislavy (ďalej len „mestská polícia“), do ktorej budú prijatí ďalší zamestnanci podľa počtu zapojených parkovacích miest.
6.	Zriadenie priestupkového oddelenia na Magistráte hlavného mesta Slovenskej republiky Bratislavy, ktoré bude riešiť priestupky v parkovaní za celé hlavné mesto.
7.	Ako cestný správny orgán, určovanie použitia dopravného značenia v príslušných zónach na základe projektov organizácie dopravy predkladaných mestskou časťou.
8.	 Dohodu s mestskými časťami o jednotnom grafickom tvare rezidentskej karty a parkovacích lístkov, ktoré budú obstarávať mestské časti. 
9.	Po dohode s mestskou časťou budovanie záchytných parkovísk a zlepšovanie mestskej hromadnej dopravy v mestskej časti.   
10.	Na požiadanie mestskej časti odťahovanie nesprávne parkujúcich motorových vozidiel prostredníctvom odťahovej služby Dopravného podniku Bratislava, a.s.

Článok III
Povinnosti mestskej časti

Mestská časť pri realizácii parkovacej politiky zabezpečí:

1.	Prihlásenie sa k zmluve o spolupráci a vstup do systému parkovania uznesením miestneho zastupiteľstva.
2.	Predloženie návrhov hlavnému mestu na vyčlenenie úsekov miestnych komunikácii určených na reguláciu prostredníctvom spoplatnenia (návrh zóny vymedzenej úsekmi miestnych komunikácií).
3.	Prijatie všeobecne záväzného nariadenia mestskej časti o parkovaní, ktoré bude obsahovať výšku úhrady za dočasné parkovanie v jednotlivých zónach a podrobnosti týkajúce sa spôsobu zaplatenia a spôsobu preukázania zaplatenia špecifické v mestskej časti. 
4.	Projekty organizácie dopravy s návrhom dopravného značenia v zónach s vymedzenými úsekmi miestnych komunikácií na dočasné parkovanie.
5.	Operátora systému parkovania v mestskej časti, ktorým bude organizácia zriadená mestskou časťou alebo externý subjekt, ktorý bude víťazom verejnej súťaže. Operátor systému parkovania zabezpečí úlohy, ktoré vychádzajú z celomestských princípov parkovacej politiky a tiež otázky, ktorými ho mestská časť poverí. 
6.	Vydávanie rezidentských kariet s povinnosťou dodávať údaje o rezidentovi, ktorému bola vydaná rezidentská karta do centrálneho evidenčného systému vedeného hlavným mestom vo vopred dohodnutom formáte.
7.	Kontaktné miesta pre obyvateľov hlavného mesta na miestnom úrade, prípadne po dohode s operátorom v jeho priestoroch pre vybavenie rezidentských kariet.
8.	Predaj parkovacích lístkov tým klientom, ktorí nebudú platiť parkovanie cez mobilného operátora prostredníctvom SMS.
9.	 Zmluvu s telekomunikačnými operátormi o platení za parkovacie miesto cez mobilného operátora prostredníctvom SMS či inou elektronickou formou.
10.	Kontrolu parkovania na určených komunikáciách cez osoby určené vo všeobecne záväznom nariadení mestskej časti. 
11.	Vydanie prevádzkového poriadku parkovania v mestskej časti.
12.	Verejné obstarávanie na tlač karty rezidenta podľa spoločne dohodnutého vzoru, na realizátora dopravného značenia, na operátora systému parkovania, ak ním bude externá spoločnosť, na obstaranie a predaj parkovacích kariet, ak to nebude zabezpečovať operátor systému parkovania, prípadne na ďalšie položky nevyhnutné k prevádzke systému parkovania.
13.	Postupné utlmovanie vyhradeného parkovania v nadväznosti na zapájanie úsekov miestnych komunikácií do systému parkovania.

Článok IV
Informačná kampaň 

Hlavné mesto v spolupráci s mestskou časťou, zapojenou do systému, zrealizuje minimálne dvojmesačnú informačnú kampaň s cieľom zvýšiť povedomie  obyvateľov a návštevníkov hlavného mesta o pravidlách parkovania na území hlavného mesta a v mestskej časti. 

Článok VI
Spoločné a záverečné ustanovenia

1.	Táto zmluva nadobúda platnosť dňom podpisu zmluvnými stranami a účinnosť dňom nasledujúcim po dni jej zverejnenia na webovom sídle zmluvných strán, rozhodujúce je prvé zverejnenie tejto zmluvy. 
2.	Táto zmluva sa uzatvára na dobu neurčitú.
3.	Zmeny a doplnenia tejto zmluvy môžu byť vykonané len na základe písomného dodatku podpísaného zmluvnými stranami. Dodatok sa po podpísaní stáva neoddeliteľnou súčasťou tejto zmluvy.
4.	Zmluva je vyhotovená v štyroch (4) originálnych vyhotoveniach, a to dve (2) vyhotovenia pre každú zmluvnú stranu. 
5.	Zmluvné strany vyhlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju potvrdzujú vlastnoručnými podpismi.

V  Bratislave dňa	V  Bratislave dňa	

Za Hlavné mesto SR Bratislavu:
	
Za mestskú časť Bratislava-..........	
______________________________

Doc. RNDr. Milan Ftáčnik, CSc. 
primátor hlavného mesta SR Bratislavy	______________________________